[เสียงดนตรี]
(คุณครูอภิไธย) ยินดีต้อนรับนักเรียน
*เข้าสู่บทเรียนชั้นประถมศึกษาปีที่ 5
เรื่องเหตุผลเชิงตรรกะกับการแก้ปัญหา
ในบทที่ 8 กีฬาฮาเฮครับ
จุดประสงค์ของการเรียนรู้ในเรื่องนี้
ก็คือใช้เหตุผลเชิงตรรกะในการแก้ปัญหาครับ
ก่อนที่จะเข้าสู่บทเรียนนะครับ
คุณครูอยากจะชวนนักเรียน
*มาแก้ไขโจทย์ปัญหานี้ช่วยคุณครูหน่อยสิครับ
ว่าใครวิ่งเข้าเส้นชัยเป็นลำดับที่เท่าไรกันบ้าง
โดยสถานการณ์บอกว่า
*ในระหว่างวิ่งแข่งกระสอบอยู่ครับนักเรียน
เมื่อเข้าใกล้เส้นชัย
มะลิกำลังวิ่งนำกุหลาบอยู่ครับ
จากนั้นนี่
*มะลิก็ถูกดาวเรืองวิ่งแซงเข้าเส้นชัยไปครับ
ให้นักเรียนนะครับ ลองเรียงลำดับดูสิ
ว่าใครเข้าเส้นชัยเป็นลำดับที่เท่าไรกันบ้าง
นักเรียนสามารถพักวิดีโอนี้ไว้ก่อนนะครับ
แล้วไปหาคำตอบ
เมื่อนักเรียนได้คำตอบแล้ว
*ให้นักเรียนกด Play นะครับ
แล้วเรามาดูวิธีการหาคำตอบไปพร้อม ๆ กันครับ
เป็นอย่างไรกันบ้างครับนักเรียน
ได้คำตอบกันแล้วใช่ไหมครับ
สิ่งที่เราจะต้องทำเป็นลำดับแรก
*คืออะไรครับนักเรียน
ใช่แล้วครับนักเรียน
เราต้องมาดูว่าโจทย์นี่กำหนดอะไรมาให้เราบ้าง
จากสถานการณ์บอกว่ามะลิครับ
*กำลังวิ่งนำกุหลาบอยู่ครับ
จากนั้นนี่มะลิก็ถูกดาวเรืองวิ่งแซงเข้าเส้นชัยไป
นักเรียนคิดว่าใครเข้าเส้นชัยเป็นคนแรกครับ
ใช่แล้วครับ
คนที่เข้าเส้นชัยเป็นคนแรก
ก็คือดาวเรืองนั่นเอง
และคนที่เข้าเส้นชัยเป็นลำดับที่ 2
ก็คือ...
ใช่แล้ว มะลินั่นเองครับ
และคนสุดท้ายที่เข้าเส้นชัย
ก็คือกุหลาบครับนักเรียน
เป็นอย่างไรกันบ้างครับนักเรียน
สนุกไหมเอ่ย
ถ้าสนุกเราไปเข้าสู่บทเรียนกันเลยครับ
แต่ เอ๊ะ นักเรียนได้ยินเสียงอะไรไหมครับ
เอ๊ เสียงอะไรนะ
อ๋อ วันนี้ที่โรงเรียนของโป้งกับก้อย
*มีแข่งกีฬาสีครับนักเรียน
น่าสนุกจังเลยครับนักเรียน
แต่ เอ๊ นักเรียนเห็นโป้งกับก้อยไหมครับ
โป้งกับก้อยไปไหนนะ
ไปหาโป้งกับก้อยกันครับ
โป้งกับก้อยอยู่ตรงนี้นี่เองครับ
โป้งกับก้อยกำลังดูการแข่งขัน
*กีฬากระโดดไกลอยู่ครับนักเรียน
แต่ เอ๊ะ ให้นักเรียนลองทายสิ
*โป้งกับก้อยอยู่สีอะไรครับ
ใช่แล้ว ใส่สีส้มแบบนี้
โป้งกับก้อยต้องอยู่สีส้มแน่นอน
แต่เกิดปัญหาขึ้นแล้วครับนักเรียน
เมื่อการแข่งขันจบลงครับ
โป้งกับก้อยนี่ได้ยินเสียงพิธีกร
*ประกาศลำดับที่ไม่ชัดเจนเลยครับ
เราต้องไปดูที่ไหนครับนักเรียน
ใช่แล้วครับ
เราต้องไปดูที่กระดานคะแนนนั่นเอง
แต่ เอ๊ กระดานคะแนนอยู่ไหนนะ
อ๋อ กระดานคะแนนอยู่นี้นี่เองครับ
แต่ เอ๊ นักเรียนครับ
ป้ายถูกต้นไม้บังเสียแล้วครับ
แถมชื่อบางสีนี่ก็อ่านไม่ชัดเจนเลยครับ
แต่ก้อยบอกว่าก้อยจำได้ครับนักเรียน
ว่าพิธีกรนี่ประกาศว่าสีเขียวได้ที่ 3 ครับ
โป้งก็จำได้ครับ
*ว่าสีส้มนี่กระโดดได้ไกลกว่าสีชมพูแน่นอน
เราจะใช้วิธีไหนแก้ปัญหาดีครับนักเรียน
ไม่ได้ตัดต้นไม้แน่นอน
แต่ไปดูกันครับ
*ว่าโป้งกับก้อยจะใช้วิธีไหนในการแก้ปัญหาดีครับ
โป้งกับก้อย
*ใช้วิธีการเขียนแนวทางที่เป็นไปได้ครับนักเรียน
โดยที่นำสีทั้งหมด 4 สีนะครับ
เอามาเขียนเรียงลงในตารางให้ครบทุกช่องครับ
เรียงลำดับไปเรื่อย ๆ
แต่ดูแล้วนี่แนวทางคงจะเยอะไปหมดครับนักเรียน
น่าจะอีกนานเลยครับ กว่าจะเสร็จ
แล้วโป้งกับก้อยควรจะใช้วิธีไหนดีครับนักเรียน
ใช่แล้ว
เราต้องมาเขียนตารางใหม่ครับ
ตามข้อมูลที่เรามีกันก่อนเลย
ข้อมูลแรกที่เราทราบ ก็คือสีเขียวได้ที่ 3 ครับ
เราก็เขียนสีเขียวลงไปในลำดับที่ 3 ก่อนเลย
เราจะได้ 1 แนวทางแบบนี้ครับ
เสร็จแล้วข้อมูลที่ 2 ที่เราทราบ
ก็คือสีส้มกระโดดได้ไกลกว่าสีชมพูครับ
เพราะฉะนั้น
*ลำดับที่สีส้มต้องอยู่ก่อนสีชมพูถูกไหมครับ
เราจะเขียนแนวทางเพิ่มได้อีกกี่แนวทางครับ
ใช่แล้วครับโป้ง
เราจะเขียนแนวทางที่เป็นไปได้
*อีก 3 แนวทางนะครับ
เราก็เขียนลงไปเลย สีส้มและสีชมพูนะครับ
โดยที่ลำดับที่สีส้มนี่ต้องอยู่ก่อนสีชมพู
จะได้ 3 แนวทางแบบนี้ครับ
และช่องตารางที่ว่าง
*จะเป็นสีฟ้าเหมือนที่โป้งบอกเลย
เราก็เขียนสีฟ้าลงไปในช่องที่ว่างอยู่ครับนักเรียน
จากแนวทางที่เราดูทั้ง 3 แนวทางนะครับ
สีส้มนี่อาจจะได้ที่ 1 หรือที่ 2 ก็ได้
แต่ เอ๊ เราจะหาข้อสรุป
*ของปัญหานี้ได้อย่างไรครับนักเรียน
ใช่แล้วครับ
เราต้องกลับไปดู
*ที่ตารางคะแนนอีกครั้งหนึ่งครับนักเรียน
จากที่สังเกตแล้วนี่
*มีสีที่กระโดดได้ไกลกว่าสีฟ้าครับ
เพราะฉะนั้นเราสามารถสรุปได้เลย
ว่าสีฟ้านี่
*ไม่มีทางที่จะกระโดดไกลได้ลำดับที่ 1 แน่นอน
เพราะฉะนั้น
*เราสามารถตัดแนวทางไหนออกไปได้บ้างครับ
ใช่แล้วครับ
เราต้องตัดแนวทางที่ 3 ออกไปเลย
เพราะว่าไม่มีทางที่สีฟ้านี่
*จะได้ลำดับที่ 1 นั่นเองครับ
เราก็จะเหลืออยู่ 2 แนวทางนั่นเอง
เอาล่ะครับนักเรียน
เรามาสรุปตารางเมื่อสักครู่นี้อีกครั้งหนึ่งครับ
เราจะตัดแนวทางที่เป็นไปไม่ได้ออกไปครับ
นั่นก็คือแนวทางที่ 3
เพราะว่ามีสีที่ได้คะแนนมากกว่าสีฟ้าครับ
นักเรียนลองสังเกตดูสิครับ
ว่าแนวทางที่ 1 และแนวทางที่ 2
*มีอะไรเหมือนกันครับ
ใช่แล้วครับนักเรียน
ทั้งแนวทางที่ 1 และแนวทางที่ 2
ระบุว่าสีส้มนี่กระโดดไกลได้ลำดับที่ 1
เพราะฉะนั้นเราก็สามารถสรุปได้เลยครับ
ว่าการกระโดดไกลในครั้งนี้
สีส้มได้ลำดับที่ 1 นั่นเอง
เป็นอย่างไรกันบ้างครับ
*กิจกรรมนี้สนุกกันไหมเอ่ย
ถ้าสนุกเราไปต่อกับกิจกรรมช่วงบ่ายกันเลยครับ
มีอะไรน่าตื่นเต้นบ้าง ไปดูกันเลยครับ
แต่ เอ๊ นั่นโป้งกับก้อย
*กำลังคุยอยู่กับใครครับนักเรียน
อ๋อ นั่นครูนกครับ
ครูนกบอกกับโป้งกับก้อยว่าเมื่อตอนกลางวันครับ
ครูนกนี่นั่งรับประทานอาหาร
*อยู่กับครูกิ๊กและก็ครูพิมครับ
แต่กระเป๋านี่กลับสลับกันไปครับนักเรียน
โดยที่ครูนกเปิดดูของข้างใน
*มีของอยู่เยอะแยะเต็มไปหมดเลยครับ
โดยที่บอกไม่ได้เลยครับ
*ว่ากระเป๋าใบนี้เป็นของใครกันแน่
ครูนกก็เลยทำการโทรหาครูพิมและก็ครูกิ๊กครับ
ครูพิมบอกว่ากระเป๋าที่อยู่กับครูพิมครับ
เป็นของใครก็ไม่รู้ครับนักเรียน
และครูกิ๊กก็บอกว่ากระเป๋าที่อยู่กับครูกิ๊กนี่
เป็นของครูนกครับ
เรามาช่วยครูนก โป้ง และก็ก้อยหากันครับ
ว่ากระเป๋าแต่ละใบเป็นของใครและอยู่ที่ใครครับ
จากข้อมูลที่เราได้มาครับนักเรียน
เราจะสามารถเขียนแนวทางที่เป็นไปได้
*ทั้งหมด 2 แนวทางแบบนี้ครับ
นักเรียนคิดว่าแนวทางไหนเป็นไปได้
และแนวทางไหนเป็นไปไม่ได้ครับ
ใช่แล้วครับนักเรียน
แนวทางที่เป็นไปได้ ก็คือแนวทางที่...
แนวทางที่ 2 นั่นเอง
ส่วนแนวทางที่ 1 เป็นไปไม่ได้เพราะอะไรครับ
ใช่แล้วครับนักเรียน
เพราะครูพิมบอกว่ากระเป๋าที่อยู่กับครูพิมนี่
ไม่ใช่ของครูพิม
เพราะฉะนั้นแนวทางที่ 1 จึงเป็นไปไม่ได้ครับ
เราก็หาข้อสรุปได้แล้วครับ
*ว่ากระเป๋าที่อยู่กับครูกิ๊กเป็นของครูนกครับ
ส่วนกระเป๋าที่อยู่กับครูนกเป็นของครูพิม
และกระเป๋าที่อยู่กับครูพิม
*เป็นของครูกิ๊กนั่นเองครับ
ใครได้คำตอบเหมือนคุณครูบ้างเอ่ย
ยอดเยี่ยมมาก ๆ ครับนักเรียน
เอาล่ะครับ
เรามาดูกิจกรรมกีฬาฮาเฮในช่วงบ่ายกันครับ
เรามาดูกัน
*ว่ากิจกรรมช่วงบ่ายนี่มีกิจกรรมอะไรบ้าง
โป้ง ก้อย และเพื่อน ๆ
*ลงแข่งขันด้วยนะครับนักเรียน
กิจกรรมในช่วงบ่าย
*มีชื่อเกมว่ากล่องปริศนา ตุ๊กตาอะไรเอ่ยครับ
โดยที่จะมีกล่องเรียงซ้อนกัน 4 ใบ
*แบบนี้ครับนักเรียน
โดยแต่ละกล่องจะมีตุ๊กตาแต่ละชนิดบรรจุอยู่ครับ
ประกอบไปด้วยสิงโต
*เพนกวิน ปลาปักเป้า และแพนด้าครับ
โดยมีข้อมูลมาให้ ดังนี้ครับ
ข้อมูลที่ 1 เพนกวินอยู่ในกล่องที่ 2
ข้อมูลที่ 2 เพนกวินกับแพนด้าไม่ได้อยู่ติดกัน
และข้อมูลที่ 3
*บอกว่าสิงโตอยู่เหนือปลาปักเป้าครับ
เอาล่ะครับ
เรามาเริ่มแก้ปัญหากันเลย
จากข้อมูลที่ 1 ครับ
บอกว่าเพนกวินอยู่กล่องที่ 2
เราก็จะได้แบบนี้ถูกไหมครับ
ข้อมูลที่ 2 ครับนักเรียน
บอกว่าเพนกวินกับแพนด้าไม่ได้อยู่ติดกัน
เราทราบเพนวินแล้วว่าเพนกวินอยู่กล่องที่ 2
เพราะฉะนั้นแพนด้าจะอยู่ในกล่องที่ 1
*และกล่องที่ 3 ไม่ได้แน่นอนนะครับ
เพราะฉะนั้นแล้ว
*แพนด้าก็ต้องอยู่ในกล่องที่ 4 นะครับ
และข้อมูลข้อที่ 3 ครับนักเรียน
สิงโตอยู่เหนือปลาปักเป้า
นักเรียนลองดูสิครับ ว่ากล่องไหนยังว่างอยู่
ใช่แล้วครับ
กล่องที่ว่างอยู่
*คือ กล่องที่ 1 และกล่องที่ 3 ถูกต้องไหมครับ
เขาบอกว่าสิงโตนะครับ อยู่เหนือปลาปักเป้า
เพราะฉะนั้นแล้ว
*สิงโตต้องอยู่บนและปลาปักเป้าต้องอยู่ล่าง
กล่องบนคือกล่องที่เท่าไรครับ
ใช่ครับนักเรียน
กล่องบน คือ กล่องที่ 1 นะครับ
กล่องล่าง คือ กล่องที่ 3
เพราะฉะนั้นแล้ว
*สิงโตต้องอยู่ในกล่องที่ 1 นะครับ
และปลาปักเป้าต้องอยู่ในกล่องที่ 3 ครับ
เป็นอย่างไรกันบ้างครับนักเรียน
โจทย์ข้อแรกสนุกตื่นเต้นดีไหมครับ
เอาล่ะครับ
มาถึงโจทย์รอบชิงชนะเลิศครับนักเรียน
โจทย์บอกว่าตุ๊กตาทั้งหมด
*จะสลับกล่องกันใหม่หมดเลยนะครับนักเรียน
และมีข้อมูลมาให้ ดังนี้ครับ
1. คือ แพนด้ากับปลาปักเป้าอยู่ติดกันครับ
2. เพนกวินอยู่ล่างแพนด้าครับ
ข้อมูลที่ 3 ปลาปักเป้าอยู่ติดกับเพนกวินครับ
และข้อมูลสุดท้าย
ข้อมูลที่ 4 บอกว่าสิงโตอยู่ติดกับเพนกวินครับ
ให้นักเรียนลองหาดูสิครับ
*ว่าสัตว์ชนิดไหนอยู่กล่องไหนกันบ้าง
เหมือนเดิมครับนักเรียน
นักเรียนสามารถกดพักวิดีโอนี้
*เพื่อไปหาคำตอบครับ
ถ้านักเรียนได้คำตอบแล้วให้นักเรียนกด Play
แล้วเรามาดูแนวทาง
*การหาคำตอบไปพร้อม ๆ กันครับ
เอาล่ะครับนักเรียน
จากข้อมูลที่ 1
*บอกว่าแพนด้ากับปลาปักเป้าอยู่ติดกัน
เราจะเขียนได้กี่แนวทางครับ
ถูกต้องครับนักเรียน
เราจะสามารถเขียนได้
*ทั้งหมด 6 แนวทางแบบนี้เลย
มีใครเขียนได้เหมือนคุณครูบ้างเอ่ย
เยี่ยมมาก ๆ ครับ
ไปที่ข้อมูลที่ 2 กันเลยครับนักเรียน
ข้อมูลที่ 2 บอกว่าเพนกวินอยู่ล่างแพนด้าครับ
นักเรียนสังเกตแนวทาง
*ที่เราเขียนมาทั้ง 6 แนวทางสิครับ
เราสามารถตัดแนวทางไหน
*ที่เป็นไปไม่ได้ออกได้บ้างครับ
เราจะสามารถตัดแนวทางที่เป็นไปไม่ได้ออกไป
ก็คือแนวทางที่ 3 และแนวทางที่ 6 ครับ
เพราะว่าไม่มีกล่องที่อยู่ใต้แพนด้า
*กล่องไหนที่ว่างอยู่เลยครับ
เอาล่ะครับ
จากข้อมูลที่ 2 นี่
*เพนกวินอยู่ล่างแพนด้าใช่ไหมครับ
เมื่อเราตัดแนวทางที่เป็นไปไม่ได้
*ออกไป 2 แนวทาง
ก็คือแนวทางที่ 3 และแนวทางที่ 6 ครับ
แต่เราสามารถเขียนแนวทางเพิ่มได้อีกแบบนี้ครับ
ใครได้เหมือนคุณครูแล้วเอ่ย
เราไปดูกันต่อเลยครับนักเรียน
ข้อมูลที่ 3 ปลาปักเป้าอยู่ติดกับเพนกวินครับ
เราจะตัดแนวทางไหน
*ที่เป็นไปไม่ได้ออกไปบ้างครับ
ใช่แล้วครับ
เราจะตัดแนวทางที่ 2 4 5
แล้วก็ 6 ออกไปครับ
เพราะว่าแนวทางที่ตัดออกไปนี่นะครับนักเรียน
ปลาปักเป้าไม่ได้อยู่ติดกับเพนกวินครับ
ทำให้ผิดเงื่อนไขจึงเป็นไปไม่ได้นั่นเองครับ
แต่ เอ๊ เรายังเหลือข้อมูลอีก 1 ข้อ
คือ ข้อมูลที่ 4 ครับนักเรียน
ข้อมูลที่ 4 บอกว่าสิงโตอยู่ติดกับเพนกวินครับ
นักเรียนลองดู
*แนวทางที่ 1 และแนวทางที่ 3 สิครับ
แนวทางไหนที่เป็นไปไม่ได้ครับ
สิงโตอยู่ติดกับเพนกวิน
แนวทางที่เป็นไปไม่ได้
*ก็คือแนวทางที่ 3 นั่นเองนะครับ
เพราะฉะนั้นเราก็ตัดแนวทางที่ 3 ออกไป
เราก็จะเหลือแนวทางที่เป็นไปได้
*เพียงแค่แนวทางเดียว
ก็คือแนวทางที่ 1 ครับ
เราก็สามารถสรุปได้แล้วครับ
ว่ากล่องที่ 1 นี่นะครับ มีแพนด้าอยู่ครับ
กล่องที่ 2 มีปลาปักเป้าครับ
กล่องที่ 3 มีเพนกวินอยู่
และกล่องที่ 4 มีสิงโตอยู่นั่นเอง
ใครได้คำตอบเหมือนคุณครูบ้างเอ่ย
ยกมือหน่อยเร็ว
เก่งมาก ๆ ครับ
เอาล่ะครับนักเรียน
สิ่งที่เราได้เรียนรู้ไปจากบทเรียนนี้
ก็คือการใช้เหตุผลเชิงตรรกะครับ
เป็นการหาข้อสรุปของปัญหา
*อย่างสมเหตุสมผลครับ
และการแก้ปัญหาโดยใช้เหตุผลเชิงตรรกะนะครับ
ทำได้โดยการเขียน
*แนวทางที่เป็นไปได้ทั้งหมดเลยนะครับ
และมาพิจารณาข้อมูล
*หรือเงื่อนไขที่โจทย์กำหนดให้นะครับ
แล้วเราก็จะค่อย ๆ ตัดแนวทาง
*ที่เป็นไปไม่ได้หรือไม่สอดคล้องออกไป
เพื่อหาข้อสรุปหรือคำตอบนั่นเองครับ
เป็นอย่างไรบ้างครับนักเรียน กับบทเรียนนี้
การใช้เหตุผลเชิงตรรกะกับการแก้ปัญหา
ในบทที่ 8 กีฬาฮาเฮชั้นประถมศึกษาปีที่ 5
สนุกไหมครับ
ส่วนคลิปถัดไปจะเป็นเรื่องอะไรและสนุกแค่ไหน
อย่าลืมติดตามกันนะครับนักเรียน
ส่วนวันนี้คุณครูขอตัวไปแสดงความยินดี
*กับโป้งกับก้อยที่เขาได้รางวัลก่อนนะครับ
บ๊ายบายครับ
[เสียงดนตรี]